Page:Thrummy cap (1).pdf/5

 5 But Thrummy for him didna care,

But handled weel his aiken staff,

In spite o’'s teeth he kept him aff

Until the landlord cam to see

An' ken what might the matter be.

Whan vera soon the dog did cease,

The landlord he did spier the case.

Quo' Thrummy, "Sir, we hae gaen will,

We thocht we'd ne'er a house get till;

We near were smoor'd amang the drift,

An' sae, guidman, ye'll mak a shift

To gie us quarters a' this night,

For now we dinna hae day-light

Farer to gang, though it were fair

Sae gin ye hae a bed to spare,

Whate'er your charge we sanna grudge,

An' satisfy you ere we budge

To gang awa, and when it's day

Will pack our awls an' tak our way.”

The landlord says—"O' beds we've nane,

Our ain fouk they will scarce contain;

But gin ye'll gang but twa miles forit,

Aside the kirk dwalls Robbie Dorat,

Wha keeps a change, an' sells guid drink.

His house you may mak out, I think.”

Quo' Thrummy—“That's owre far awa',

The roads are sae blawn up wi' snaw,

To mak it is nae in our power,

For, look ye, sic a dismal shower

Is comin' on : ye'll lat us bide,

Though we sude sit at your fireside.”

The landlord says to him “Na, na,

I canna keep you here ava.

Shamp aff, it is nae worth your while

To bide, fan ye hae scrimp twa mile